**Előterjesztés**

**Alsószentiván Község Önkormányzata Képviselő-testületének**

**2022. február hónapban tartandó soron következő nyilvános ülésére**

**Napirendi pont:** Alsószentiván Község Önkormányzata saját bevételeinek és adósságot keletkeztető ügyleteiből eredő fizetési kötelezettségeinek meghatározása a költségvetési évet követő három évre

**Előterjesztő:** Husvéth Imre polgármester

**Előterjesztés elkészítésében közreműködött:** Csalovszkiné Mezei Zsuzsanna jegyző

***Tisztelt Képviselő-testület!***

Az államháztartásról szóló 2011. évi CXCV. törvény (a továbbiakban: Áht.) 29. § (3) bekezdése szerint „**A helyi önkormányzat**, a nemzeti kisebbségi önkormányzat, a többcélú kistérségi társulás, és a jogi személyiségű társulás **évente legkésőbb a költségvetési rendelet, határozat elfogadásáig határozatban állapítja meg** a 2011. évi CXCIV. törvény (a továbbiakban: Stabilitási tv.) 45. § (1) bekezdés a) pontja felhatalmazása alapján kiadott jogszabályban meghatározottak szerinti **saját bevételeinek**, **valamint** a Stabilitási tv. 3. § (1) bekezdése szerinti **adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.**

**A Stabilitási tv. 3. § (1) bekezdése szerint:**

**„Adósságot keletkeztető ügylet és annak értéke:**

*a)* **hitel, kölcsön felvétele, átvállalása a folyósítás napjától a végtörlesztés napjáig, és annak aktuális tőketartozása**,

*b)* a számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára,

*c)* váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke,

*d)* az Szt. szerint pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege,

*e)* a visszavásárlási kötelezettség kikötésével megkötött adásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár,

*f)* a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték,

*g)* külföldi hitelintézetek által, származékos műveletek különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege.”

**Alsószentiván Község Önkormányzatának adósságot keletkeztető ügyletből származó fizetési kötelezettsége a 2019. évben nincs.**

Tájékoztatom a Képviselő-testületet, hogy a Stabilitási tv. 10. § (4) bekezdése szerint **az önkormányzat működési célra csak likvid hitelt vehet fel.**

Az önkormányzat a tárgyévre vonatkozó költségvetési rendeletében, határozatában szerepeltetett adósságkeletkeztetési szándékáról, az adósságot keletkeztető ügyletéhez kapcsolódó fejlesztési céljáról és az ügylet várható értékéről a Kormányt előzetesen tájékoztatja a kormányzati hozzájáruláshoz kötött ügyletek esetében. Az önkormányzat fejlesztési célú adósságot keletkeztető ügyletéhez a Kormány a jogszabályban rögzített feltételek együttes fennállása esetén járul hozzá.

**Az önkormányzat** – az Európai Unió kötelező jogi aktusából következő vagy nemzetközi szervezet felé vállalt kötelezettségből eredő fejlesztést kivéve – **nem indíthat új fejlesztést, ha adósságot keletkeztető ügyletéhez kapcsolódó tárgyévi összes fizetési kötelezettsége eléri vagy meghaladja a Stabilitási tv. idézett 10. § (3) bekezdés szerinti mértékét.**

***Tisztelt Képviselők!***

Az előterjesztés megtárgyalását követően alábbi határozati javaslatot terjesztem elő:

HATÁROZATI JAVASLAT

Alsószentiván Község Önkormányzat Képviselő-testületének

…./2022. (II. …) határozata

az önkormányzat saját bevételeinek és adóságot keletkezető ügyleteiből eredő fizetési kötelezettségeinek meghatározásáról a költségvetési évet követő három évre

Alsószentiván Község Önkormányzata Képviselő-testülete - az államháztartásról szóló 2011. évi CXCV. törvény 29. § (3) bekezdése alapján – „Alsószentiván Község Önkormányzata saját bevételeinek és adóságot keletkezető ügyleteiből eredő fizetési kötelezettségeinek meghatározása a költségvetési évet követő három évre” tárgyban készített előterjesztést megtárgyalta és megállapította, hogy az Önkormányzatnak

1. a költségvetési évet követő három évre vonatkozó saját bevételei az alábbiak szerint alakulnak:

adatok e Ft-ban

|  |  |  |  |
| --- | --- | --- | --- |
|  | 2023. év | 2024. év | 2025. év |
| Saját bevételek | 5.000 | 5.000 | 5.000 |

1. az adósságot keletkeztető ügyleteiből eredő fizetési kötelezettsége nincsen.

Felelős: Husvéth Imre polgármester

Határidő: 2022. március 15.

Kérem a Képviselő-testületet a határozati javaslat támogatására.

Alsószentiván, 2022. február 2.

Husvéth Imre

polgármester